Държавен вестник, бр. 76, 2014 г., стр. 13

БРОЙ  76	
Д Ъ Р Ж А В Е Н  В Е С Т Н И К 	
СТР.  13  
(обн., ДВ, бр. 57 от 2009 г.; изм. и доп., бр. 39 
от 2011 г., бр. 92 от 2012 г. и бр. 8 от 2014 г.) 
в член единствен се създава т. 23:
„23. Началникът на Българския център за 
осигуряване на Центъра за изследване, из-
граждане и усъвършенстване на способности 
на НАТО за управление на кризи и реагиране 
при бедствия (CMDR COE).“
Преходни и заключителни разпоредби
§ 5. (1) Дейността, архивът, както и правата 
и задълженията по договорите, сключени от 
Военна академия „Г. С. Раковски“ във връз-
ка с дейността на Центъра за изследване, 
изграждане и развитие на способности на 
НАТО за управление на кризи и реагиране 
при бедствия, се поемат от Министерството 
на отбраната. 
(2) Предоставя на Министерството на от-
браната движимото имущество, ползвано от 
реорганизираната структура на Военна акаде-
мия „Г. С. Раковски“, което е необходимо за 
изпълнение функциите на Българския център 
за осигуряване на Центъра за изследване, из-
граждане и усъвършенстване на способности 
на НАТО за управление на кризи и реагиране 
при бедствия (CMDR COE). 
§ 6. (1) Трудовите правоотношения на ра-
ботниците и служителите от реорганизираната 
структура на Военна академия „Г. С. Раков-
ски“ се уреждат в съответствие с чл. 123 от 
Кодекса на труда, а в случаите на намаляване 
числеността на персонала – в съответствие с 
чл. 328, ал. 1, т. 2 от Кодекса на труда. 
(2) Правоотношенията с военнослужещите 
от реорганизираната структура на Военна 
академия „Г. С. Раковски“ се уреждат в 
съответствие с разпоредбите на Закона за 
отбраната и въоръжените сили на Република 
България.
§ 7. За осигуряване на комплексен подход 
при изпълнение на функциите на Българ-
ския център за осигуряване на Центъра за 
изследване, изграждане и усъвършенстване 
на способности на НАТО за управление на 
кризи и реагиране при бедствия (CMDR 
COE) могат да бъдат привличани за участие 
експерти от други структури на държавната 
администрация, Министерството на вътреш-
ните работи и Държавна агенция „Нацио-
нална сигурност“ при условията и по реда 
на действащото законодателство, както и 
чуждестранни експерти. 
§ 8. Изпълнението на постановлението се 
възлага на министъра на отбраната.
§ 9. Постановлението влиза в сила от деня 
на обнародването му в „Държавен вестник“.
Министър-председател: 
Георги Близнашки
За главен секретар на Министерския съвет:  
Веселин Даков
6035
МИНИСТЕРСТВА  
И ДРУГИ ВЕДОМСТВА
ПАТЕНТНО ВЕДОМСТВО  
НА РЕПУБЛИКА БЪЛГАРИЯ
УСТРОЙСТВЕН ПРАВИЛНИК 
на Патентното ведомство
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат основ-
ните въпроси, свързани с организацията, 
дейността, функциите и числеността на 
работещите в Патентното ведомство на 
Република България, наричано по-нататък 
„ведомството“, и на неговите основни ад-
министративни звена. 
Чл. 2. (1) Патентното ведомство на Републи-
ка България е национален държавен орган за 
правна закрила на обектите на индустриална 
собственост. 
(2) Патентното ведомство на Република 
България е юридическо лице на бюджетна 
издръжка със седалище гр. София, бул. Д-р 
Г. М. Димитров 52Б. 
(3) Патентното ведомство на Република 
България е организирано в дирекции, които 
подпомагат председателя на ведомството при 
осъществяване на правомощията му, осигу-
ряват технически дейността му и извършват 
дейности по административното обслужване 
на юридическите лица и гражданите.
Г л а в а  в т о р а
ПРАВОМОЩИЯ НА ПРЕДСЕДАТЕЛЯ НА 
ПАТЕНТНОТО ВЕДОМСТВО
Раздел I
Общи положения
Чл. 3. (1) Председателят на Патентното 
ведомство, наричан по-нататък „председател“, 
е орган на изпълнителната власт, който разра-
ботва, организира, координира и контролира 
осъществяването на държавната политика 
в областта на закрилата на индустриалната 
собственост. 
(2) Председателят ръководи и представлява 
Патентното ведомство. 
Чл. 4. (1) При изпълнение на правомощията 
си председателят се подпомага от заместник-
председател. 
(2) Председателят на ведомството делегира 
със заповед правомощия на заместник-пред-
седателя и определя неговите функции. 
(3) Функциите на председателя в негово 
отсъствие от страната или когато ползва 
законоустановен отпуск, се изпълняват от 
заместник-председателя.